Гэтыя таленавітыя і апантаныя людзі могуць пахваліцца сваёй шматгадовай комплекснай работай па занятасці навучэнцаў у вольны час, і на апошнім Рэспубліканскім фестывалі мастацкай творчасці навучэнцаў “АРТ-вакацыі” іх калектывы заслужана сталі пераможцамі. Ёсць і яшчэ адзін важны момант, характэрны для ўсёй сістэмы мастацкай самадзейнасці ў каледжы гандлю. Гэта ўзаемадзеянне, плённае супрацоўніцтва кіраўнікоў тутэйшых калектываў, гэткая абсалютна шчырая ўзаемападтрымка, якую яны самі свядома культывуюць у сваёй творчай дзейнасці. Спадзяюся, чытач зразумее, пра што ідзе гаворка, калі пачытае ніжэй змешчаныя тэксты…